יחסי טנזניה–ישראל

בין מדינת ישראל לטנזניה מתקיימים יחסים דיפלומטיים מלאים מאז 1994. ב-14 ביוני 2017 קיבל שגריר טנזניה הראשון בישראל את כתב האמנתו מידי נשיא המדינה, ראובן ריבלין, ונפתחה שגרירות טנזניה בישראל, אשר ממוקמת ברמת גן. כבר בשנות ה-50 של המאה ה-20 חתמה ישראל על הסכמי סחר עם אפריקה המזרחית שכללה את המושבה הבריטית טנגניקה (שהפכה אחר כך לחלק מטנזניה). בשנת 1956 נוצר קשר טלפוני בין ישראל לטנגניקה דרך לונדון. בינואר 1960, ביקר שר מטנגניקה בישראל. עם קבלת העצמאות של טנגניקה בדצמבר 1961, הגיעה למדינה משלחת בראשות יהושפט הרכבי. רפאל רופין מונה לשגריר הראשון במדינה. ישראל הייתה אחת המדינות הראשונות בעולם שמינו שגריר במדינה, למעשה רפאל רופין נשלח כבר חצי שנה קודם, במרץ 1961 לשמש כציר במדינה לקראת עצמאותה ואהוד אבריאל סמנכ"ל משרד החוץ ערך ביקור הכנה חודשיים לפני קבלת העצמאות הרשמית של המדינה ודן בשיתוף פעולה בתחומי הדייג והקואופרציה הצרכנית והיצרנית. משה דיין (אז שר החקלאות) עמד בראש משלחת ישראל לחגיגות העצמאות של המדינה, והכריז על הענקת מלגות לימוד בישראל ל-100 מתושבי המדינה. במהלך 1962 שלחה ישראל משלחת של מומחים לטנגניקה, במטרה לסיוע בהקמת שירותי בריאות ותברואה, הקמת מערכת לביטוח לאומי והקמת "מרכז להכשרה חלוצית" להכשרת נוער בתחומי החקלאות, לפי המודל של הגדנ"ע והנח"ל. בינואר 1963 ערכה שרת החוץ גולדה מאיר ביקור במדינה ויצרה קשרים אישיים עם הנשיא הטנזני הסוציאליסטי ג'וליוס נייררה. עם זאת חודש לאחר הביקור אירחה טנגניקה את הוועידה האפרו־אסיאנית לשיתוף, שהסתיימה בהחלטה המגנה את "הקולוניאליזם הציוני" וקראה להפסקת "החדירה הציונית לאפריקה ולאסיה" ולביטול חוזים קיימים עם ישראל. עם זאת שר הפנים של טנגניקה הודיע שמדינתו תתעלם מההחלטה. ובעקבות הביקור של גולדה מאיר התפתחו בין המדינות גם קשרים ביטחוניים הדוקים. ישראל סייעה לטנזניה בהקמת ה"שירות הלאומי" של המדינה, והצבא(אנ'), כולל סיוע בהקמת חיל אוויר. בהמשך גם קציני משטרה מטנזניה לשתלמויות בישראל. בנוסף מדינת ישראל סייע עודדה השקעות של ישראלים במדינה. יזמים ישראלים הקימו בתי מלון במדינה וחברות בנייה ישראליות, בעיקר "סולל בונה" בנו מבני ציבור. שלושת האדריכלים הישראלים אשר בלטו בפעילותם במקום היו משה ירמיצקי, גבריאל מרגלית ויעקב מרקו, שתכננו בין השאר את מרכז הצרכנות בדאר א-סלאם, את "מלון קילימנג'רו" בדאר א-סלאם ואת "מלון ספארי" בשמורת מיקומי. באפריל 1964 התמנה יואל פלגי כשגריר ישראלי בזנזיבר, חמישה חודשים לאחר שקיבלה עצמאות, אולם חודש אחר כך התאחדו זנזיבר וטנגניקה ליצירת טנזניה והוא מונה לשגריר במדינה החדשה. בנובמבר 1965 הוחלף על ידי יצחק פונדק. בקיץ 1968 השתתפה מדינת ישראל ביריד מסחר בינלאומי במדינה, בו הציגו כ-50 חברות מישראל. בעקבות מלחמת יום הכיפורים, בגלל לחץ כבד מצד מדינות ערב, המליץ ארגון אחדות אפריקה לחבריו לנתק את הקשרים עם מדינת ישראל. אחת הסיבות שהועלתה להצדיק את ההחלטה הייתה שישראל כבשה שטח מאפריקה מעבר לתעלת סואץ (שטח ממנה נסוגה לאחר הסכם הפרדת הכוחות בין ישראל למצרים בינואר 1974). בנוסף ראו מדינות אפריקה בכיבוש סיני על ידי ישראל, כיבוש קולוניאליסטי של מדינה זרה בשטח אפריקה. ב-18 באוקטובר 1973 ניתקה טנזניה את יחסיה עם ישראל, יחד עם עוד 13 מדינות נוספות באפריקה שניתקו את היחסים עם ישראל באותה עת ב-24 בנובמבר 1988 הכירה טנזניה בעצמאותה של פלסטין, בעקבות הכרזת העצמאות הסמלית של המועצה הלאומית הפלסטינית. בתחילת שנות ה-2000 שורה של חברות טכנולוגיה מישראל, המייצרות מערכות תקשורת, הקימו פרויקטים שונים בטנזניה. בין היתר "מוטורולה ישראל", "סרגון נטוורקס" ו"גילת רשתות לווין". ב-22 בנובמבר 2011 בעקבות דברים שאמר שר הביטחון אהוד ברק בריאיון לרשת ב': "גרמניה, צרפת ובריטניה זה לא טנזניה, מאוריטניה וטריפוליטניה". פרסם קונסול הכבוד של טנזניה בישראל, נוריאל קסביאן (צ'יריץ'), הודעה כי הוא מצר על הדברים במיוחד לאחר הודעת ראש הממשלה בדבר הידוק היחסים עם מדינות אפריקה, זאת ועוד במיוחד לאור העובדה כי טנזניה הושוותה לטריפוליטניה - מדינה שכלל לא קיימת. ב-29 בנובמבר 2012, תמכה טנזניה בהחלטה בהחלטה 67/19 של העצרת הכללית של האו"ם, על קבלת פלסטין כחברה ה-194 באו"ם. באוקטובר 2016, במהלך פרשת החלטת אונסק"ו בעניין הר הבית והכותל, טנזניה סייעה משמעותית בריכוך ההחלטה המגנה את ישראל. ב-2017 ישראל וטנזניה העלו את הדרג היחסים ושגריר טנזניה הראשון הגיע לישראל. ישראל החזיקה שגרירות בטנזניה מאז קיבלה עצמאות, אך זו נסגרה לאור ניתוק היחסים הדיפלומטים עם מדינת ישראל לאחר מלחמת ששת הימים. נכון ל-2022, אין שגרירות ישראלית בטנזניה. האינטרסים הישראלים בטנזניה מטופלים על ידי השגרירות הישראלית בקניה. טנגניקה החליטה עם קבלת עצמאותה, מטעמי חסכון, לפתוח רק שלוש שגרירויות בארצות הברית בממלכה המאוחדת ובהודו ולא שלחה נציג לישראל. בשנת 2017 פתחה טנזניה שגרירות ברמת גן. ישראלים המבקשים לבקר בטנזניה נדרשים להצטייד בוויזה מתאימה. בשנים 1995–2010 שימשה רונית הרשקוביץ, אשת עסקים הפעילה בענף התיירות בטנזניה, כקונסול כבוד בישראל. אחר כך שימש בתפקיד איש העסקים נוריאל קסביאן. יחסי אפריקה–ישראל רפאל רופין, שליחות לטנגניקה, הוצאת משרד הביטחון, 1986, תל אביב. משה יגר, ראשיתו של שירות החוץ 1948–1967, הוצאת כרמל, 2021, עמ' 252–253. מדיה וקבצים בנושא יחסי טנזניה–ישראל בוויקישיתוף יהושע מרקוס, משתלמים מטנזניה מסיימים קורם להדרכה חקלאית בארץ, על המשמר, 6 באוקטובר 1970 מרב סריג, ‏גן עדן באפריקה: חוויה עוצמתית בטיול ספארי בטנזניה, באתר גלובס, 30 בינואר 2014 משה כהן, ‏לעודד את התיירים: טנזניה שולחת לראשונה שגריר לישראל, באתר מעריב אונליין, 13 ביוני 2017 הסכם מסחרי עם אפריקה המזרחית, הַבֹּקֶר, 23 ביוני 1953 שירות טלפון אלחוטי עם טנגניקה ואוגגדה, שערים, 11 בספטמבר 1956 שר מטנגנייקה במשרד הפנים, הצופה, 20 בינואר 1960 טאנגאניקה זכתה בעצמאות, הארץ, 10 בדצמבר 1961 טאנגאניקה חגגה עצמאותה, קול העם, 10 בדצמבר 1961 מומחי ישראל מתחילים לפעול בטאנגאניקה, מעריב, 1 בדצמבר 1961 ר. רופין־שגריר ישראל בטגניקה, הארץ, 20 בדצמבר 1961 נציג ישראלי מיוחד בטאנגאנייקה, דבר, 10 במרץ 1961 קניאטה הביע אהדה לישראל - אבריאל ורמז על תכניות סיוע נוספות, הארץ, 11 באוקטובר 1961 100 מענקי לימוד ־ הצעת ישראל לטאנגאניקה, על המשמר, 10 בדצמבר 1961 דוד ליפקין, ישראל תסייע לטאנגאניקה בהקמת מוסד להכשרת נוער, דבר, 8 ביולי 1962 איתן בר-יוסף, בהיאחזות הנח"ל באפריקה: חלוציות והגשמה בג'ונגל, באתר "העוקץ", 1 במרץ 2014 א. גד, שרת החוץ מסיימת ביקורה בטאנגניקה, מעריב, 30 בינואר 1963 הוועידה האפרו־אסיאנית נגד "הקולוניאליזם הציוני", למרחב, 11 בפברואר 1963 החלטה אנטי־ישראלית נתקבלה בוועידת סולידריות אפריקאית-אסיאתית בטנגניקה שר הפנים של טנגניקה: ביצוע ההחלטה-ענינם של הערבים בלבד, הארץ, 11 בפברואר 1963 אחרון המומחים הישראליים עזב את טנזניה, על המשמר, 6 בנובמבר 1968 אורי דן, גרמניה מעוניינת למכור מטוסי סילון לאפריקה, מעריב, 23 ביולי 1964 הגיע סגן המפכ"ל של משטרת טנזניה, למרחב, 17 בינואר 1965 קציני משטרה מטנזניה סיימו השתלמותם באדץ, דבר, 3 באוגוסט 1967 נשיא טנזניה חנך מלון שנבנה בסיוע ישראלי, על המשמר, 9 בדצמבר 1965 יבואו מטנזניה לקורס מלונאות, למרחב, 9 במרץ 1965 שגריר ישראל הגיש כתב האמנתו לנשיא זנזיבר, דבר, 22 באפריל 1964 נשיא זנזיבר מביע רצון ליחסים תקינים עם ישראל, למרחב, 23 באפריל 1964 נשיא זנזיבר מודה לישראל, על המשמר, 2 בספטמבר 1965 יצחק פונדק - שגריר ישראל בטנזניה, הַבֹּקֶר, 11 בנובמבר 1965 הצלחה לביתן הישראלי בטנזניה, על המשמר, 8 ביולי 1968 סילאסי מגנההכיבוש הישראלי" בכנס " שרי ־ אירגון אחדות אפריקה, מעריב, 20 בנובמבר 1973 Behind the Headlines: The history of Israel-Africa relations, 1 Setptember 2009, Israel Ministry of Foreign affairs מדינות אפריקה קראו למועה״ב לנקוט פעולה יעילה נגד ישראל, על המשמר, 8 ביוני 1973 בהחלטת הנפילה של הפיסגה האפריקנית מדינות אפריקה מאיימות לנקוט צעדים כלכליים נגד ישראל, על המשמר, 30 במאי 1973 טנזניה ניתקה יחסיה עם ישראל, מעריב, 19 באוקטובר 1973 גיא בכור, ”המועצה הלאומית הפלסטינית מודיעה על הקמת מדינת פלסטין", חדשות, 15 בנובמבר 1988 מיכל סלע, "על אדמת פלסטין נולד", כותרת ראשית, 16 בנובמבר 1988 עופר לוי, ‏מוטרולה השלימה פריסת מערכת תקשורת דיגיטלית במשטרת טנזניה ב-2.4 מ' ד', באתר גלובס, 15 בדצמבר 2004 שרון ביידר, ‏סרגון מתרחבת באפריקה: מדווחת על עסקה בשווי 1.5 מיליון דולר וחונכת שני מרכזי פעילות חדשים, באתר גלובס, 18 בנובמבר 2008 יעל גרונטמן, ‏גילת דיווחה על חוזה חדש באפריקה: המניה קפצה ב-5.5%, באתר גלובס, 14 באפריל 2010 ברק נגד ליברמן: "בריטניה זה לא מאוריטניה", באתר ynet, 22 בדצמבר 2011 טל שלו‏, קונסול הכבוד של טנזניה: "צר לי על דברי ברק", באתר וואלה, 26 בדצמבר 2011 ההצבעה על פלסטין באו"ם: רשימת המדינות שתמכו, התנגדו ונמנעו, באתר הארץ, 29 בנובמבר 2012 איתמר אייכנר, המדינה האפריקנית ש"נשכבה על הגדר עבור ישראל", באתר ynet, 30 באוקטובר 2016 דוד ליפקין, גוש אפריקאי חדש, דבר, 29 בדצמבר 1961 יואב יעקובי, מסע התבגרות בטנזניה, באתר מסע אחר, ‏3 ביוני 2021 שרון שדה, סימנים של כבוד, באתר TheMarker‏, 15 בפברואר 2008 גלי וינרב, ‏קונסול הכבוד של טנזניה מביא חברת תאי גזע נוספת לבורסה, באתר גלובס, 2 ביולי 2013